तिलोर
तिलोर (Bustard), जिसे सोहन चिड़िया और हुकना भी कहा जाता है, बड़े आकार के पक्षियों का एक प्रकार है, जो ओटिडाए (Otididae) जीववैज्ञानिक कुल के सदस्य होते हैं। यह कुल ओटिडिफोर्मीस (Otidiformes) गण का एकमात्र सदस्य है। इसकी जातियाँ पूर्वजगत के स्टेपी क्षेत्रों की शुष्क घासभूमियों में मिलती हैं। सिर से दुम तक इनकी लम्बाई 40 से 150 सेमी होती है। तिलोर उड़ तो सकते हैं लेकिन उड़ने की बजाय यह अपनी शक्तिशाली टांगों पर चलना व दौड़ना पसंद करते हैं।